ཁ་སང་ཕྱི་ཚེས་༧ཉིན་མོན་རྟ་དབང་ལ་ཞབས་སོར་འཁོད་གནང་གིས།དེ་རིང་ཕྱི་ཚེས་༨ཉིན་མང་ཚོགས་ལ་སྒོམ་རིམ་བར་པའི་སྒོ་ནས་ཆོས་འབྲེལ་གསུང་ཆོས་གནང་ཞིང་།ཨ་རུ་ན་ཅཱལ་མངའ་སྡེའི་སྤྱི་ཁྱབ་བློན་ཆེན་པདྨ་མཁའ་འགྲོ་ལགས་ཀྱིས་༧གོང་ས་༧སྐྱབས་མགོན་ཆེན་པོ་མཆོག་མོན་རྟ་དབང་ཁུལ་ཞབས་སོར་བཀྲིན་ཆེ་གནང་མཛད་པར་དགའ་བསུ་དང་བཀྲིན་རྗེས་དྲན་གྱི་གཏམ་བཤད་གནང་པའི་སྐབས།མ་འོངས་པར་རྟ་དབང་ཁུལ་དཔལ་དུས་ཀྱི་འཁོར་ལོའི་དབང་ཆེན་ཞིག་སྩོལ་གནང་གསོལ་འདེབས་ཞུས་ཤིང་།༧གོང་ས་༧སྐྱབས་མགོན་ཆེན་པོ་མཆོག་གིས་དབང་ཆེན་གནང་འཐུས་ཀྱང་།གསང་སྔགས་བླ་མེད་ཀྱི་དབང་ཆེན་འདི་འདྲ་བ་གནང་རྒྱུར་སྔོན་ལ་རྒྱ་ཆེའི་མང་ཚོགས་ཀྱི་ངོས་ནས་ནང་ཆོས་ལ་གོ་བ་འཕྲན་བུ་ཆགས་པ་ཞིག་དགོས་རྒྱུ་ཡིན་པ་བཀའ་སློབ་ཕེབས་ཡོད་པ་རེད།